Dohoda o zdieľaní informácií

Dohoda o zdieľaní informácií (ISA)
(pracovný preklad)

Obsah

Dohoda o zdieľaní informácií ......................................................................................................4

Preambula .......................................................................................................................................5
Článok 1: Zdieľanie informácií ......................................................................................................6 
Článok 2: Podmienky Dohody........................................................................................................8
Článok 3: Poplatky za zdieľanie informácií ...................................................................................9
Článok 4: Poplatky ........................................................................................................................10
Článok 5: Valné zhromaždenie .....................................................................................................10
Článok 6: Vzťah k EZHZ .............................................................................................................11
Článok 7: Marketing .....................................................................................................................12
Článok 8: Zodpovednosť v sprostredkovateľských vzťahoch ......................................................12
Článok 9: Vyhlásenie ....................................................................................................................12
Článok 10: Vyššia moc (vis maior) ..............................................................................................13
Článok 11: Arbitráž  ......................................................................................................................13

Príloha č. 1 Technické požiadavky ............................................................................................17
Usmernenie EOR pre konfiguráciu hardwaru ...............................................................................19
Príloha č. 2  Usmernenie k fakturovaniu a výberu platieb..................................................... 21
1.	Informácie o produktoch a cenách ....................................................................................21 
2.	Fakturovanie medzi účastníkmi 22

Príloha č. 3 Definovanie úrovne poskytovania služieb ............................................................23 
1 Preambula ..................................................................................................................................23
2 Požadované zdroje a organizácia ...............................................................................................23
3 Dostupnosť služieb ....................................................................................................................24
Príloha č. 4 Národné kúpno-predajné podmienky ..................................................................26
Príloha č. 5 Poplatky ...................................................................................................................29

Dohoda o zdieľaní informácií 

Táto dohoda pre zdieľanie informácií (ďalej iba „dohoda“) nadobudla platnosť 12. októbra 2006 a je uzavretá medzi nasledovnými subjektmi:
•	Athens Chamber of Commerce and Industry, založená v Aténach (Grécko), Acadimias Street 7,

•	Bolagsverekt, Central Authority, založená v Sundsvall, S-851 81 (Švédsko) s registračným číslom 202100-5489,
•	Brønnøysund Register Centre, založená v Nórsku so sídlom na Ministerstve obchodu a priemyslu, s organizačným číslom 974 760673,
•	Coface Services Belgium, založená v Louvain la Neuve (Belgium), Place de l´Universitè 16, s registračným číslom Nivelles 59.511,
•	Companies Registration Office, založený v Írsku, 14 Pamell Square – Dublin 1, podľa Companies Acts, 1963 – 2003,
•	Erhvervs- og Selskabsstyrelsen, založený v Kodani (Dánsko), Kampmannsgade 1, s registračným číslom 10-15-08-17,
•	InfoCamere S.c.p.A, Società Consortile per Azioni, založená v Ríme (Taliansko), Piazza Sallustio 21, s registračným číslom v Ríme 804877
•	Institut National de la Propriété Industrielle- Registre National du Commerce et des Sociétés, založená v Paríži (Francúzsko), 26 bis, Rue de St Petersbourg.
•	Jersey Financial Services Commission, založená v St. Helier (Jersey), PO Box 267, Nelson House David Place, Jersey, JE4 8TP, Channel Islands,
•	Lursoft IT, založená v Rige (Lotyšsko), Matisa lela 8, s registračným číslom 000317000,
•	Registrite ja Infosüsteemide Keskus, založená v Talline (Estónsko), Lõkke Street 4, s registračním číslom 70000310
•	Patentti- ja rekisterihallitus, založená v Helsinkách (Fínsko), PO Box 1150, s registračným číslom 0244683-1,
•	Servicio de Certificacion de los Registradores založená v Madride (Španielsko), C/ Diego de León 21, 28006 Madrid, s regitračným číslom B- 83639609,
•	State Enterprise Information Resource Centre (IRC), založená v Kijeve (Ukrajina), s registračným číslom 1070102000007631 (VAT 334998026552)
•	Telekom Austria AG, založená vo Viedni (Rakúsko), Lasallestrasse 9, s číslom spoločnosti 14477 t,
•	Verband der Vereine Creditreform e.V., založená v Mainzi (Nemecko), Hellersbergstr. 12, 41460 Neuss, s registračným číslom 506,
•	Verenigung van Kamers van Koophandel en Fabrieken in Nederland, založená vo Woerden (Holandsko), Watermolenlaan 1, s registračným číslom 40464524,
ďalej uvedení iba ako„účastníci“.
Vzhľadom na vzájomné záväzky uvedené nižšie a s úmyslom byť nimi právne viazaní, sa účastníci dohodli nasledovne: 
Preambula

Táto dohoda je vytvorená s cieľom upraviť spoluprácu medzi účastníkmi v rámci elektronickej siete (ďalej iba „ISA spolupráca“ alebo „spolupráca“) s cieľom výmeny informácií, ktoré boli účastníkmi zhromaždené z obchodných registrov nachádzajúcich sa v ich jurisdikcii. Prostredníctvom tejto dohody preberá každý účastník na seba záväzok zúčastňovať sa na a prispievať k existujúcej spolupráci a k jej budúcemu vývoju  na základe hlavného princípu dosiahnutia najväčšej možnej pridanej hodnoty pre koncového užívateľa. 

Prostredie spolupráce je zložené z troch subjektov:

a)	Vlastník informácií (ďalej iba „VI“): verejný(é) orgán(y), ktorý vlastní údaje spojené s obchodným registrom
b)	Poskytovateľ informácií (ďalej iba „PI“): orgán, ktorý má oficiálny mandát od VI na spracovanie jeho údajov a ich poskytnutie distribútorom informácií 
c)	Distribútor informácií (ďalej iba „DI): orgán, ktorý distribuuje informácie na trhu

Jeden subjekt môže vykonávať kombináciu uvedených troch rolí (VI, PI, DI). Účastník koná v rozsahu stanovenom v rozvrhu č. 6 (Schedule 6), ktorý môže byť z času na čas zmenený alebo doplnený.

Účastník je subjekt, ktorý vystupuje ako PI, alebo je inak určený PI (poskytovateľom informácií), ako je uvedené vyššie, bez ohľadu na jeho formálny charakter vo vzťahu k tejto definícii. 

Za každú krajinu môže byť zúčastnený iba jeden účastník, ibaže by sa, od prípadu k prípadu, dohodli všetci účastníci formou (udelenia) výnimky. 

Článok 1: Zdieľanie informácií 

1.	Každý účastník udelí ostatným účastníkom nevýhradný prístup k informáciám z jeho obchodného registra, tak ako je definovaný účastníkom na účely tejto dohody (ďalej iba „informácie“)  a doručí požadované informácie prostredníctvom štandardizovaného zoznamu (hľadaných údajov) alebo správy, ktorých forma je spoločne dohodnutá. Tento prístup bude zabezpečený prostredníctvom softvéru EOR v súlade s technickými požiadavkami stanovenými ďalej v dokumente o technických požiadavkách (Príloha č. 1). Účastníci musia preukázať splnenie požadovaných technických požiadaviek prostredníctvom počiatočného bilaterálneho testu prijatia a kontroly, ktorá uskutoční na požiadanie. Účastníci implementujú všetky zmeny týkajúce sa technických požiadaviek prijaté valným zhromaždením, alebo prijaté predstavenstvom EOR EZHZ v mene valného zhromaždenia, a príslušne tomu prispôsobia svoje technické podmienky. 
2.	V nadväznosti na odsek 1 vyhlasuje každý účastník, že:
a)	má prístup k informáciám, tak ako to je uvedené v odseku 1
b)	je držiteľom oprávnenia takého prístupu k informáciám
c)	poskytne prístup k informáciám v súlade s prevádzkovými hodinami, stanovenými a vyhlásenými v Prílohe č. 3. Okrem toho účastník prijme ustanovenia stanovené v vyššie uvedenej prílohe, pokiaľ ide o povinnosť s predstihom upovedomiť ostatných účastníkov  o výpadkoch služby atď., ako aj poskytnúť riešenie s cieľom zachovať čas na obnovenie prevádzky na minime. 
d)	nebude poskytovať informácie iné, než sú uvedené v tejto dohode 
e)	je schopný a kompetentný pristúpiť k dohode a vykonávať svoje povinnosti a záväzky.

3.	Každý účastník oznámi, tak skoro ako to bude možné, ostatným účastníkom akékoľvek okolnosti, ktoré by mohli mať vplyv na výmenu informácií alebo by mohli inak ovplyvniť spoluprácu EOR ako takú. Táto povinnosť bude splnená prostredníctvom oznámenia zaslaného predsedovi predstavenstva EOR EZHZ (Rue de l´Industrie 22, BE- 1040 Brusel, Belgicko) alebo inak podľa dohody účastníkov. 

Distribúcia (informácií)

4.	Účastníci majú, ako DI, právo uvádzať na trh a poskytovať informácie poskytnuté im od PI za splnenia podmienok ustanovených v tejto dohode. Účastník ako PI má na výber (i) určiť účastníka-distribútora ako jeho sprostredkovateľa s cieľom poskytnutia informácií koncovému užívateľovi (ďalej iba „sprostredkovanie“) alebo (ii) predaj informácie (alebo poskytovanie v prípade, že je informácia bezplatná) účastníkovi, ktorú je potom účastník povinný zapracovať do vlastných kúpno-predajných zmlúv alebo do zmlúv týkajúcich sa poskytovania (informácií), uzavretých s treťou stranou - distribútorom alebo s koncovým užívateľom (ďalej iba „opätovný predaj“). Poskytnutie informácie (či už prostredníctvom sprostredkovania alebo opätovného predaja) sa uskutoční prostredníctvom softvéru EOR. Každý distribútor informácií uvedie EOR a označenie vlastníka informácie a/alebo poskytovateľa informácie vo vzťahu ku každej položke tvoriacej informáciu ním poskytnutú. 
5.	DI, ktorí poskytujú informácie od účastníkov formou opätovného predaja zabezpečia, aby ich kúpno-predajné zmluvy a zmluvy o poskytovaní informácií s treťou stranou - distribútorom alebo koncovým užívateľom obsahovali dohodnuté podmienky a/alebo obmedzenia, ktoré budú v súlade s podmienkami tejto dohody a v ktorých budú podmienky tejto dohody premietnuté. 
6.	Ak má poskytujúci účastník národné podmienky predaja (ako je to uvedené v prílohe č. 4), každý DI, ktorý poskytuje informácie účastníka formou opätovného predaja súhlasí s tým, že:
a)	informácia je mu poskytovaná v súlade s uvedenými národnými podmienkami predaja; a 
b)	distribuujúci účastník zapracuje, ak to bude potrebné, uvedené národné podmienky predaja vo forme podmienok do jeho kúpno-predajných zmlúv alebo zmlúv o poskytovaní informácií, uzavretých s treťou stranou - distribútorom alebo koncovým užívateľom. 
7.	Ak účastník súhlasil, že bude DI poskytovať informácie formou sprostredkovania, národné podmienky predaja uvedeného účastníka (ak nejaké má) budú tvoriť základ pre zmluvu DI s koncovým užívateľom. 

Článok 2: Podmienky dohody

1.	Táto dohoda nahrádza predchádzajúcu dohodu ISA z 30 apríla 2004 a uzaviera sa na neurčitý čas. 
2.	Každý účastník má právo jednostranne vypovedať túto dohodu na základe oznámenia zaslaného doporučenou poštou všetkým účastníkom 6 mesiacov pred zamýšľaným dňom skončenia platnosti dohody vo vzťahu k nemu (pozri ods. 5) na adresu uvedenú vyššie na začiatku tejto dohody. Táto povinnosť sa vykoná formou oznámenia adresovaného predsedovi predstavenstva EOR EZHZ (Rue de l´Industrie 22, BE- 1040 Brusel, Belgicko), alebo inak podľa dohody účastníkov. 
Okrem toho má každý účastník právo jednostranne vypovedať túto dohodu s okamžitou platnosťou v prípadoch vyššej moci (vis maior), tak ako je to uvedené v článku 10.
3.	Účastník  poskytujúci informácie, ktorý nie je spokojný so schopnosťou účastníka distribuujúceho informácie plniť si svoje povinnosti uvedené v tejto dohode, môže skončiť poskytovanie informácií uvedenému účastníkovi na základe oznámenia zaslaného vyššie uvedenému účastníkovi tri mesiace pred zamýšľaným skončením poskytovania informácií tomuto účastníkovi. Tento úkon sa bude považovať za formálne odvolaný, ak druhý účastník preukáže, v priebehu 1 mesiaca od doručenia oznámenia, že príčina prerušenia poskytovania informácií bola odstránená objektívne prijateľným spôsobom.
4.	Účastníka možno vylúčiť z účasti v dohode rozhodnutím najmenej 75 percent ostatných účastníkov. Toto sa vykoná zaslaním oznámenia doporučenou poštou zaslaným dotknutému účastníkovi na adresu uvedenú v úvode dohody.
Účastník môže byť vylúčený iba z jedného z nasledujúcich dôvodov:
a)	konanie v rozpore s účelom a predmetom činnosti ISA spolupráce definovanej v preambule
b)	využívanie informácií na účely iné ako sú uvedené v dohode alebo nezákonným spôsobom 
c)	jeho neschopnosť splniť požadovaný stupeň dostupnosti počas 4 za sebou nasledujúcich štvrťročných období v súlade s ustanoveniami uvedenými v Prílohe č. 3: „Definovanie úrovne poskytovania služieb“, 
d)	zmena v štruktúre právomoci účastníka, ktorá vedie k strate práva účastníka poskytovať informácie 
e)	akákoľvek iná forma hrubej nedbanlivosti vo vzťahu k dohode.
5.	Účastníci súhlasia, že oznámenie uvedené v ods. 2 tvorí platné skončenie platnosti dohody vo vzťahu k dotknutému účastníkovi a nahrádza formálny súhlas každého jedného ďalšieho účastníka. 
6.	Táto dohoda predstavuje úplnú dohodu medzi účastníkmi vo vzťahu k výmene informácií pochádzajúcich z verejných obchodných registrov. Z uvedeného dôvodu sa všetky predchádzajúce znenia dohody, návrhy alebo iné úkony akéhokoľvek druhu vzťahujúce sa na výmenu informácií medzi účastníkmi, či už v ústnej alebo písomnej forme, v úplnosti nahrádzajú touto dohodou.       

Článok 3: Poplatky spojené s výmenou informácií

1.	Každý účastník oznámi v súlade so záväzkami uvedenými v Prílohe č. 2, bod 1.1 produktovému manažérovi EOR:
a)	kúpnu cenu, ak nejaká je, medzi účastníkmi 
b)	skutočnosť, ak je to vhodné, že nenavrhuje stanoviť cenu v súlade s písmenom a)
2.	Produktový manažér uverejní poskytnutú informáciu na „Fóre EOR“. Fakturovanie medzi účastníkmi sa uskutoční podľa podmienok stanovených v Prílohe č. 2. 

Článok 4: Poplatky  

1.	Existuje jeden poplatok za pristúpenie k spolupráci a ročný poplatok za účasť, ktoré vznikajú nasledovne:
a)	poplatok za pristúpenie vzniká prijatím nového účastníka valným zhromaždením
b)	ročný poplatok za využívanie EOR softvéru a prebiehajúce podporné služby vzniká na začiatku každého kalendárneho roka. V priebehu roka, v ktorom nový účastník pristúpil k spolupráci, sa ročný poplatok vypočíta pomerne.
2.	Poplatky musia byť zaplatené do 30 dní od doručenia príslušnej faktúry.
3.	Poplatky uvedené v Prílohe č. 5 môžu byť z času na čas upravené valným zhromaždením.

Článok 5: Valné zhromaždenie

1.	Valné zhromaždenie sa zvoláva raz ročne a prerokúva otázky, ako sú:
a)	vyhodnotenie úrovne poskytovania služieb každého účastníka 
b)	výsledky z posledných rokov 
c)	ročný poplatok (na účet) EOR EZHZ
d)	výdobytky, investície a výdavky na nasledujúci rok
e)	akékoľvek podstatné zmeny, ktoré ovplyvnia všeobecné technické riešenia vo vzťahu k spolupráci
f)	zmeny a doplnenia tejto dohody.
2.	Zasadnutie valného zhromaždenia sa koná (vždy) pred novembrom (každého kalendárneho roka). 
3.	Každý účastník bude znášať náklady na svoju účasť v súvislosti s valným zhromaždením vrátane príspevku, na ktorom sa z času na času spoločne dohodnú účastníci, pre účastníka, ktorý zorganizoval valné zhromaždenie. 
4.	Účastník bude zastúpený splnomocnencom (proxy), ak sa nemôže zúčastniť zasadnutia.
5.	Pozvánka pre účastníkov s cieľom ich účasti na valnom zhromaždení bude zaslaná každému účastníkovi 30 dní pred valným zhromaždením. 
6.	Valné zhromaždenie rozhoduje trojštvrtinovou väčšinou hlasov prítomných účastníkov. Každý účastník, či už prítomný v čase prijímania rozhodnutia alebo nie, neskôr podporí akékoľvek rozhodnutie valného zhromaždenia prijaté uvedenou väčšinou.

Článok 6: Vzťah k EZHZ

1.	ISA spolupráca je spravovaná európskym zoskupením hospodárskych záujmov, ktoré nesie meno EOR EZHZ. Každý účastník sa môže stať členom EZHZ. Účelom EZHZ je uľahčiť a rozvinúť aktivity členov, ako aj prispieť k výkonu a zvýšiť výkon svojich členov.

Účelom EZHZ je, v súlade s jeho stanovami, poskytovať:
(i)	prevádzku, vývoj a aktualizáciu siete EOR a softvéru a prístup k informáciám
(ii)	udržiavanie nevyhnutných a potrebných kontaktov s Európskou komisiou 
(iii)	marketingové služby, ako je publikácia brožúr, organizácia seminárov, webové stránky atď.
(iv)	rozšírenie systému a služieb do nových krajín
(v)	služby spojené s výskumom a vývojom v oblasti zberu a šírenia informácií spojených s obchodným registrom vrátane účasti na programoch financovaných Európskou komisiou a verejnosťou. V prípade účasti na projektoch financovaných Európskou komisiou alebo verejnosťou bude EOR EZHZ oprávnené využiť ľudské zdroje, resp. osoby dočasne na ten účel zamestnané alebo vyslané členom EOR EZHZ
2.	EOR EZHZ je výlučným vlastníkom softvéru EOR, ktorý sa používa na výmenu informácií medzi účastníkmi na účely tejto dohody. Účastníci sú oprávnení používať softvér EOR pri poskytovaní informácií zákazníkom prostredníctvom ďalšieho účastníka a získať prístup k „podpornej službe“ na základe licenčnej zmluvy, ktorá sa uzavrie s EOR EZHZ, a to okamihom zaplatenia ročného poplatku v súlade s článkom 4. 

Článok 7: Marketing 

EOR EZHZ môže použiť informácie poskytnuté účastníkmi na marketingové (reklamné účely).

V prípade, že sa tak účastník a EOR EZHZ dohodnú a uvedený účastník udelí splnomocnenie zástupcovi EZHZ, EOR EZHZ môže použiť informáciu poskytnutú účastníkom, ktorý vystupuje ako sprostredkovateľ, na marketingové (reklamné účely), zatiaľ čo priamy zmluvný vzťah medzi účastníkom a konečným užívateľom/distribútorom vzniká vo vzťahu k následnému predaju informácie použitej na marketingové (reklamné) účely.

Článok 8: Zodpovednosť v sprostredkovateľských vzťahoch  

Miera zodpovednosti vzťahujúca sa na informácie, ktoré boli poskytnuté, a osobitné podmienky, ktoré z uvedeného vyplývajú, budú v prípade distribuujúceho účastníka, ktorý vystupuje ako sprostredkovateľ v mene účastníka poskytujúceho informácie, spravované národnými kúpno-
-predajnými podmienkami medzi účastníkom poskytujúcim informácie a distribútorom informácií alebo konečnými užívateľmi. 

Článok 9: Vyhlásenie

Každý účastník sa zaručuje a prehlasuje, že v informáciách, ktoré poskytuje ostatným účastníkom, sú správne premietnuté informácie uverejnené v príslušnom obchodnom registri.
Okrem vyššie uvedeného, žiadny účastník neposkytuje záruku ani nerobí vyhlásenie vo vzťahu k ostatným účastníkom, a na odstránenie pochybností, ani k žiadnym distribútorom informácií vo vzťahu k informáciám poskytnutým na základe tejto dohody.

Článok 10: Vis maior (vyššia moc)

1.	Žiadny účastník nezodpovedá ostatným účastníkom za stratu alebo škodu, ktoré utrpel druhý účastník z dôvodu, ktorý je mimo rámca odôvodnenej kontroly prvého účastníka,  a ktorý mu bráni plniť si povinnosti a záväzky vyplývajúce z tejto dohody vrátane a bez obmedzenia, pokiaľ ide o akýkoľvek Boží zásah, nepriaznivé počasie, prerušenie dodávky alebo nedostatok elektrickej energie alebo palivových zdrojov, povodne, suchá, búrky alebo požiare, štrajk, výluku, spor odborov alebo zamestnanecké nepokoje, konanie alebo opomenutie telekomunikačných operátorov, poskytovateľov internetových služieb, vládnych orgánov alebo orgánov poverených správou diaľnic, verejných alebo iných príslušných orgánov, vojnu, vojenské operácie alebo nepokoje. Aby sa prípad mohol považovať za vis maior (vyššia moc), musí ísť o takú príčinu, ktorá nebola známa, alebo ktorú nebolo možné odôvodnene predvídať v čase prístupu k tejto dohode. 
2.	Oznámenie sa pošle najrýchlejším možným spôsobom a doporučenou poštou každému účastníkovi na adresu uvedenú v úvode tejto zmuvy. 

Článok 11: Rozhodcovské konanie

1.	Účastníci vynaložia svoje najväčšie úsilie prostredníctvom rokovaní vedených v dobrej viere, aby priateľsky vyriešili akékoľvek spory, ktoré medzi nimi vznikli z tejto dohody, alebo v súvislosti s touto dohodou vrátane sporov týkajúcich sa jej platnosti v jej celku alebo v jej časti. V prípade, že sa účastníkom nepodarí uzavrieť žiadnu budúcu dohodu, ktorá je tu osobitne upravená, v období deväťdesiatich (90) dní od podania žiadosti o uzavretie takej dohody ktorýmkoľvek účastníkom, spor sa s konečnou platnosťou bude riešiť v rozhodcovskom konaní. 
2.	Rozhodcovské konanie sa uskutoční v súlade s pravidlami Arbitrážneho inštitútu Štokholmskej obchodnej komory (SCC Inštitút). Rozhodcovský tribunál je zložený z troch (3) rozhodcov.
3.	Miesto rozhodcovského konania je mesto Štokholm. Jazyk, ktorý sa použije v  rozhodcovskom konaní, bude anglický jazyk. Každý účastník, ktorý je stranou v spore, bude niesť náklady spojené s uvedeným rozhodcovským konaním. 
4.	Rozhodcovský rozsudok je pre účastníkov konečný a záväzný.  
5.	Táto dohoda sa spravuje a je koncipovaná v súlade s právnym poriadkom krajiny, v ktorej sa nachádza sídlo EOR EZHZ. 

  –––––––––––––––––––––––––––––––––––––––––––––––––––––-
Na dôkaz čoho doleuvedení účastníci vykonajú túto dohodu 
Za a v mene

...........................                                                        ...........................
Athens Chamber of Commerce and Industry            Bolagsverekt
(Grécko)						(Švédsko)

...........................					............................
Brønnøysund Register Centre				Coface Services Belgium
(Nórsko)						(Belgicko)

...........................					.............................
Secretary of State for Trade and Industry		Companies Registration Office
Acting through the Registrar of Companies 		(Írsko)
(UK)   
............................					..............................
Erhvervs- og Selskabsstyrelsen			InfoCamere
(Dánsko)						(Taliansko)

............................					..............................
Institut National de la Propriété Industrielle		Jersey Financial Services Commission
(Francúzsko)						(Jersey)

............................ 					..............................
Lursoft 						Registrite ja Infosüsteemide Keskus
(Lotyšsko)						(Estónsko)

............................					...............................
Patentti- ja rekisterihallitus	Servicio de Certificacion de los 
(Fínsko)	Registradores
	(Španielsko)

............................	................................
State Enterprise Information Resource Centre	Telekom AT
(Ukrajina) 	(Rakúsko)

............................		................................
Verband der Vereine Creditreform e.V.	Verenigung van Kamers van Koophandel 
(Nemecko)	en Fabrieken in Nederland                (Holandsko)

Príloha č. 1

Technické požiadavky

Tieto technické požiadavky  sú platné v čase podpísania dohody. Napriek tomu môžu byť tieto požiadavky z technických príčin bez predchádzajúceho oznámenia z času na čas zmenené rozhodnutím predstavenstva EOR EZHZ, v takom prípade by mali byť implementované bez zbytočného meškania alebo pri inej príležitosti do 3 mesiacov od ich oznámenia.

1.	Testovacie prostredie (Test node) - vytvorenie a nastavenie testovacieho prostredia v sieti. 
Účastníci by mali použiť testovaciu sieť na začiatku prác spojených s vývojom a začlenením. Testovacie prostredie sa začne prevádzkovať potom, čo sa zriadi prevádzkové prostredie (live node). Testovacie prostredie sa použije na uľahčenie ďalších ponúkaných služieb.
2.	Minimálne služby - dve hlavné služby, ktoré sa požadujú od účastníkov, aby ich implementovali sú:
a)	vyhľadávanie spoločností (žiadosť/odpoveď) 
b)	vyhľadávanie profilu (žiadosť/odpoveď)

Súčasné postupy pre vyššie uvedené služby sa budú využívať a prísne dodržiavať. Dodržiavanie týchto postupov účastníkmi bude monitorované pri poskytovaní týchto a budúcich služieb. 
Účastníkom sa odporúča, aby implementovali plno obsahové vyhľadávanie (full contains searches) na účely služieb poskytujúcich vyhľadávanie všetkých subjektov v ich registri. 

3.	Účastníci oznámia EOR EZHZ svoje plány, pokiaľ ide zosúladenie rozsahu a počtu služieb poskytovaných v rámci spolupráce na úroveň porovnateľnú s tou, ktorá je poskytovaná ich vlastnými internetovými službami. Účastníci výslovné očakávajú, že všetci účastníci toto dosiahnu do dvoch rokov od ich začlenenia do siete.
4.	Hardvérové nastavenie - nasledovná tabuľka by sa mala požiť v prípade zavedenia hlavného softvéru EOR. Podmienky, za ktorých účastníci prijímajú využitie softvéru EOR, sú uvedené v licenčnej softvérovej zmluve EOR EZHZ.
5.	Zaznamenávanie a archivovanie - od účastníkov sa vyžaduje, aby si jeden rok ponechávali svoje logy pre ich prevádzkové prostredia. Účastníci by mali zabezpečiť, že využijú štandardné zálohovacie postupy a postupy určené na obnovu (recovery procedures), aby tak zaručili, že ich logy z prevádzkového prostredia (serverov) budú pripravené na kontrolu. 
6.	Dátová vrstva (Data layer) - účastníci prijímajú zodpovednosť za prevádzku ich dátových vrstiev, pokiaľ ide o ich prostredie. Účastníci sú povinní uľahčiť stiahnutie súčasnej dátovej vrstvy (data layer) z ústredného servera EOR v odporúčanom intervale pre všetky využívané servery.
7.	Bezpečnosť - účastníci sú povinní inštalovať serverový certifikát vydaný EOR. Účastníci, ktorí sa rozhodnú inštalovať tzv. bežné používateľské prostredie (Common User Interface)  (CUI) sú povinní použiť štandardné bezpečnostné postupy, aby tak chránili vytvorené účty.

		Usmernenie k hardwarovému nastaveniu EOR

OS | Operačný systém a podporné balíky | Minimálna pamäť | Odporúčaná pamäť | Minimálna disková pamäť | Odporúčaná disková pamäť | Počet centrálnych procesorov | JVM
AIX | AIX 5.1 s odporúčaným Maintenance Package 5100-05. Or AIX 5.2 s odporúčaným Maintenance Package 5200-02 or 5200-03. Or AIX 5.3 s odporúčaným Maintenance Package 5300-01. | 512 MB | 1024 MB | 250 MB | 500 MB | 2 | J2SE 1.5.X
HP-UX | HP-UX 11iv1 spolu s Quality Pack z decembra 2004 s vžadovanými HP-UX patches pre Java | 512 MB | 1024 MB | 250 MB | 500 MB | 2 | J2SE 1.5.X
Linux | Linux pre x86: Red Hat Enterprise Linux ES/AS Version 3.0 s Update 2, 3 or 4, Red Hat Enterprise Linux WS Version 3.0 sUpdate 2, 3 or 4 (s podporou iba pre   dizajnovanie aplikácie (application design), vývoj a testovanie; bez podpory pre využitie v produkcii (production use), Red Hat Enterprise Linux ES/AS Version 4.0, Red Hat Enterprise Linux WS Version 4.0; SuSE Linux Enterprise Server Version 8 SP3 or SP4, SuSE Linux Enterprise Server Version 9 or Version 9 with SP1 | 512 MB | 1024 MB | 250 MB | 500 MB | 1 | J2SE1.5.X
Solaris | Sun Solaris prevádzkové prostredie, Version 8 alebo Version 9 spolu s the Patch Cluster z júna 2005; alebo Version 10 | 512 MB | 1024 MB | 250 MB | 500 MB | 1 | J2SE1.5.X
Windows | Microsoft® Windows 2000® Server s Service Pack 4, Windows 2000® Advanced Server with | 512 MB | 1024 MB | 250 MB | 500 MB | 1 | J2SE1.5

Service Pack 4, Windows 2000 Professional so Service Pack 4; Windows Server 2003 alebo 2003 SP1 Datacenter; Windows Server 2003 alebo 2003 SP1, Enterprise; alebo Windows Server 2003 alebo 2003 SP1, Standard; Windows XP Professional spolu s Service Pack 1a alebo Service Pack 2.

Príloha č. 2

Usmernenie k fakturovaniu a výberu poplatkov

1.	Informácie o produktoch a cenách

1.1	Cenník

Každý účastník by mal raz za kalendárny rok do 1. novembra poskytnúť produktovému manažérovi EOR aktuálny cenník ponúkaných produktov. Potom, čo bol cenník poskytnutý, uverejní sa na webovej stránke EOR Forum. Poskytnutý cenník bude platný od 1. januára nasledujúceho kalendárneho roka. Vzor podania tejto informácie je dostupný na EOR Fórum. 

1.2	Zmeny vykonané vo vzťahu k produktu a/alebo cenníku

V prípade uvedenia nového produktu, alebo zmeny ceny v čase inom ako je každoročná aktualizácia, vyžaduje sa oznámenie zaslané s dvojmesačným predstihom pred tým, než sa môže stať zmena ceny účinnou. Aktualizovaná informácia by mala byť zaslaná produktovému manažérovi EOR. Nové ceny by mali platiť vždy s účinnosťou od prvého dňa príslušného mesiaca. 

Účastníci majú povolené upraviť svoje ceny najviac dvakrát do roka, najlepšie s ročnou aktualizáciou, ak nie je medzi účastníkmi dohodnuté inak. 

V prípade, že účastník nemá ceny priamo pod jeho kontrolou, je povinný zaslať oznámenie o zmene pred samotným dňom zmeny tak skoro, ako je to možné. 

1.3	Zverejnenie

Produktový manažér zverejní všetky zoznamy produktov a cenníky poskytnuté účastníkmi na EOR Fórum. Zmeny budú oznámené národným koordinátorom EOR vo vhodnom čase, hneď potom, čo boli oznámené produktovému manažérovi EOR. 

1.4	Pravidlá platné pre vyberanie poplatkov

Účastníci musia rešpektovať tabuľky s chybovými kódmi (codes), tak ako sú uvedené v dokumentoch, ktoré obsahujú   technické odkazy 
(http://snas_test.ebr.org/twik/bin/view/EBR/ErrorCodeTable).

Zoznam typov účtov je centrálne definovaný a dostupný v dokumente, ktorý obsahuje technické odkazy (http://snas_test.ebr.org/wiki/bin/view/EBR/AccountTypes). Existujú typy účtov, ktoré nie je možné spoplatniť. Tieto konkrétne účty sú určené pre využitie ako testovacie účty na osobitnú internú spoluprácu. Používanie týchto typov účtov je monitorované.  

2.	Fakturovanie medzi účastníkmi 

Každý účastník je zodpovedný za svoje vlastné riadiace systémy, ktorými sa spravuje predaj  a objednávky, s cieľom, aby bol schopný spracovať faktúry, ktoré majú byť vyplatené ostatnými účastníkmi.

Odporúča sa, aby sa fakturovanie medzi účastníkmi ISA uskutočňovalo raz za štvrťrok. Súčasťou faktúry musí  byť potvrdzujúci záznam súvisiacich transakcií.     
Účastníci budú rešpektovať pravidlá ostatných účastníkov, ktoré súvisia s fakturovaním a platbami.

Príloha č. 3

Definovanie úrovne poskytovania služieb
1 Preambula

S odkazom na článok 1 a berúc do úvahy účel a ciele dohody, splní každý účastník pri poskytovaní prístupu k obchodnému registru nasledovné požiadavky, a teda zaručí dohodnutú úroveň poskytovania služieb. Na účely dohľadu a koordinácie bude hlavným kontaktným bodom na uvedené účely technický manažér EOR. Jeho kontaktné údaje a popis úloh budú dostupné na stránke EOR Fórum. 

2 Požadované zdroje a organizácia 

Lokálny administrátor služieb EOR 
  
Každý účastník je povinný vymenovať aspoň jednu hlavnú technickú kontaktnú osobu a zabezpečiť jedného náhradníka pre prípady, keď hlavný kontakt nebude dostupný. 

Kontaktné údaje (meno, telefón, e-mailová adresa a akékoľvek vyžadované informácie)  lokálnej technickej osoby, ako aj náhradného administrátora by mali byť odovzdané technickému manažérovi EOR. V prípade akejkoľvek personálnej zmeny musia byť informácie poskytnuté EOR aktualizované.

Úlohou lokálneho administrátora služieb EOR je:

•	zabezpečiť, aby príslušné informácie od účastníka boli usporiadané v servisnom prostredí EOR (EBR Service node) (príklad: prevádzkové časy a status služieb)	
•	interne koordinovať technické práce so všetkými jeho/jej kolegami/kolegyňami (systémový administrátor, vývojári národných brán atď.)
•	informovať technického manažéra EOR v prípade: prevádzky systému a neplánovanej odstávky

3	Dostupnosť služieb

3.1 Prevádzkové časy 

Každý účastník sa zaväzuje poskytovať najširší rozsah informácií, pokiaľ ide o časovú dostupnosť prostredníctvom jeho „národných brán“ (National Gateway). Očakáva sa, že hodiny určené na poskytovanie služieb budú porovnateľné s tými, ktoré sú poskytované v internetovými službami účastníka. Časová dostupnosť sa oznámi produktovému manažérovi EOR. 

Ako minimum sa vyžaduje, aby účastníci prevádzkovali systém v dostupnosti od 8.00 do 18.00 (stredoeurópskeho času), od pondelka do piatka. 

3.2 Stupeň dostupnosti 

Každý účastník sa zaväzuje funkčne prevádzkovať systém počas prevádzkových časov, ktoré oznámil. Stupeň dostupnosti výkonu (availability performance rate) by nemal byť nižší ako 97 %; vypočítava sa štvrťročne a je sledovaný počas bežných prevádzkových hodín. 
3.3 Kontrola stupňa dostupnosti 
Systém kontroly dostupnosti je zapracovaný do servisného prostredia EOR. Ten automaticky zašle žiadosť „národným bránam“ všetkých účastníkov v pevne stanovenom intervale.

Výsledky činnosti spojenej so systémom kontroly dostupnosti sa vypočítajú podľa nasledovného vzorca a výsledky budú uverejnené mesačne:

Počet úspešných odpovedí získaných z každej „národnej brány“
–––––––––––––––––––––––––––––––––––––––––––––––––––      x 100
Celkový počet žiadostí zaslaných každej „národnej bráne“ 

3.4 Výpadky v poskytovaní služieb

Všetci účastníci sú povinní podniknúť všetky rozumné kroky na to, aby informovali technického manažéra EOR v prípade výskytu výpadkov v poskytovaní služieb počas bežných prevádzkových hodín. Lokálny administrátor služieb EOR je zodpovedný za poskytnutie tohto oznámenia. Oznámenie by malo zahŕňať aj uvedenie predpokladu, kedy budú služby poskytované opäť normálne. 

Záporné výsledky nebudú zahrnuté v kontrole stupňa dostupnosti v prípade, že výpadok služby bol riadne oznámený a bol dodržaný riadny postup. 

						Príloha č. 4 

				Národné kúpno-predajné podmienky

1.	Rakúsko 

Osobitné národné kúpno-predajné podmienky, ktorých splnenie je povinné pri distribuovaní informácií získaných od TELEKOM AUSTRIA AG, majú základ v dokumente „Distribúcia informačných produktov poskytnutých sieťou EOR, podmienky použitia a predaja“

2.	Belgicko 

Osobitné národné kúpno-predajné podmienky, ktorých splnenie je povinné pri distribuovaní informácií získaných od Coface Services Belgium, majú základ v dokumente „Distribúcia informačných produktov poskytnutých sieťou EOR, podmienky použitia a predaja“

3.   Dánsko

Národné kúpno-predajné podmienky neboli oznámené.

4.   Estónsko 

Národné kúpno-predajné podmienky neboli oznámené.

5.   Fínsko

Osobitné národné kúpno-predajné podmienky, ktorých splnenie je povinné pri distribuovaní informácií získaných od Patentti- ja rekisterihallitus, majú základ v dokumente „Distribúcia informačných produktov poskytnutých sieťou EOR, podmienky použitia a predaja“
6. Francúzsko
Osobitné národné kúpno-predajné podmienky, ktorých splnenie je povinné pri distribuovaní informácií získaných od INPI, majú základ v dokumente „Distribúcia informačných produktov poskytnutých sieťou EOR, podmienky použitia a predaja“
7.   Nemecko
Osobitné národné kúpno-predajné podmienky, ktorých splnenie je povinné pri distribuovaní informácií získaných od Verand der Vereine Creditreform e.V., majú základ v dokumente „Distribúcia informačných produktov poskytnutých sieťou EOR, podmienky použitia a predaja“
8.   Grécko
Národné kúpno-predajné podmienky neboli oznámené.

9.   Írsko 

Národné kúpno-predajné podmienky neboli oznámené.

10.   Taliansko

Národné kúpno-predajné podmienky neboli oznámené.

11.   Jersey 

Národné kúpno-predajné podmienky neboli oznámené.

12.   Lotyšsko

Osobitné národné kúpno-predajné podmienky, ktorých splnenie je povinné pri distribuovaní informácií získaných od Lursoft IT, majú základ v dokumente „Distribúcia informačných produktov poskytnutých sieťou EOR, podmienky použitia a predaja“
13.   Holandsko 
Národné kúpno-predajné podmienky neboli oznámené.

14.   Nórsko

Národné kúpno-predajné podmienky neboli oznámené.

15.   Španielsko 

Národné kúpno-predajné podmienky neboli oznámené.

16.   Švédsko 

Osobitné národné kúpno-predajné podmienky, ktorých splnenie je povinné pri distribuovaní informácií získaných od Swedish Companies Registration Office (švédsky obchodný register), majú základ v dokumente „Distribúcia informačných produktov poskytnutých sieťou EOR, podmienky použitia a predaja“
17.   Ukrajina 
Osobitné národné kúpno-predajné podmienky, ktorých splnenie je povinné pri distribuovaní informácií získaných od State Enterprise Information Ressource Centre (štátne centrum pre poskytovania informáciá o spoločnostiach) , majú základ v dokumente „Distribúcia informačných produktov poskytnutých sieťou EOR, podmienky použitia a predaja“
18.   Spojené kráľovstvo 
Národné kúpno-predajné podmienky neboli oznámené.
                      Príloha č. 5
Poplatky

1.	Poplatok 15 000 Eur za pristúpenie k spolupráci sa tak, ako to bolo rozhodnuté valným zhromaždením 12.10.2006, zaplatí EOR EZHZ za podporné služby spojené s prístupom k spolupráci. Tento poplatok zahŕňa predbežné IT práce a rámcové práce (scoping work).  

2.	Za podmienok stanovených v odseku 3 sa ročný poplatok za účasť v rámci spolupráce,  tak ako bolo rozhodnuté valným zhromaždením 12.10.2006, 10 000 Eur pre člena EOR EZHZ a 15 000 Eur pre nečlena, zaplatí EOR EZHZ za používanie softvéru EOR a prebiehajúcich podporných služieb.

3.	Vo vzťahu k roku 2007 Jerseyiská komisia pre finančné služby, Registrite ja Infosüsteemide Keskus and Lursoft IT zaplatí za používanie softvéru EOR a prebiehajúcich podporných služieb spolu o 3000 Eur menej, ako je suma uvedená v odseku 3.

Vo vzťahu k roku 2007, Servicio de Certificacion de los Registradores, InfoCamere S.c.p.A, Institut National de la Propriété Industrielle - Registre National du Commerce et des Sociétés, minister obchodu a priemyslu konajúci prostredníctvom obchodného registra a Verband der Vereine Creditreform e.V zaplatia spolu o 3000 Eur viac, ako je suma stanovená v odseku 2 za používanie softvéru EOR a prebiehajúcich podporných služieb.

4.	Tieto poplatky sú účinné odo dňa uvedeného vyššie a až dovtedy, kým valné zhromaždenie nerozhodne o nových poplatkoch.